laion/Wikipedia-Exotic huggingface dataset:
আখ্যান

গল্প হল স্বল্প দৈর্ঘের বর্ণিত উপাখ্যান। জীবনের কয়েকটি তাৎপর্যপূর্ণ ঘটনাকে কেন্দ্র করে সাধারণত গল্প তৈরি হয়, তাই গল্পকে জীবনের খণ্ডাংশ বলা হয়ে থাকে। গল্পের মধ্যে সীমিত বর্ণনা থাকে। স্বল্প পরিসরে ঘটনাকে নিজস্ব শৈলীতে বলে দেওয়া গল্পের মূল উদ্দেশ্য। সাহিত্যের সূত্রপাত হয়েছে গল্প বলার মাধ্যমে। যদি গল্পের কথা বলি, তবে বলে রাখা উচিত মানুষরা যখন গুহায় বাস করতো তখনও মানুষ গল্প বলতো। এমনকি মানুষ যখন ভাষা আবিষ্কার করেনি,তখনও মানুষ ছবি একে গল্প বলার চেষ্টা করতো। এবং মানব সভ্যতার বিকাশে গল্পের বিস্তৃতি এত সুদুর প্রসারি যে, বলা যায় মানব সভ্যতার সুচনাই হয়েছে গল্প বলার মাধ্যমে। আর, স্বভাবগত কারণেই মানুষ গল্প করে, আর গল্প করতে ভালোবাসে। মানুষ সুখের গল্প করে, দুঃখের গল্প করে, বানায়ে গল্প বলে, সত্য গল্প বলে, এমনকি আমরা যেসব ইতিহাস পড়ি, সেগুলো আসলে একটা সময়ের প্রামাণিক গল্প ছাড়া আর কিছুই না। তো মানুষ যেখানেই হোক, যেভাবেই হোক, গল্প বলে। যখন মানুষরা সাহিত্য শব্দ আবিষ্কার করল সেই থেকে গল্প বলার আর, গল্প পড়ার অভ্যেস বেড়েই যেতে লাগলো। তারপর থেকে মানুষ তার মনের ক্ষুধা মেটাতেই অনেক খানি গল্প পড়া শুরু করল।মানব বিকাশের ধারায় মানুষের প্রথম বিনোদন ব্যবস্থা ছিল গল্প। তার ব্যাপকতা এখনও লক্ষ্য করা যায়। সাহিত্যের শুরুর দিকে মানুষ গল্পের সাথে ছন্দ লাগিয়ে তাদের গল্প গুলোকে আরও দীর্ঘস্থায়ী করার চেষ্টা করতো। আর এই ভাবে তারা সফলও হয়েছেন। যেগুল কে আমার মহাকাব্য বলে জানি। সাহিত্যের ধারায় একে একে যোগ হল নতুন নতুন গল্প বলার ধারা। কবিতা,উপন্যাস, নাটক, চলচ্চিত্র, আর গল্প তো ছিলই তাতে আরও স্পষ্ট ধারা হল ছোটগল্প, শুধু গল্প, যা ছোট গল্পের চেয়ে দৈর্ঘ্য-প্রস্থে একটু বেশি, যোগ হল গল্পের ভাগ, কাল্পনিক আর বাস্তব। এই ভাবে একে একে এই গল্প বলার ধারা গুলো হয়ে গেল সতন্ত্র এক-একটি সাহিত্য প্রকাশ। বর্তমান সময়ে বসে এই গল্প বলার বিস্তৃতি নিয়ে গল্প বলতে গেলে তা হয়তো একজন মানুষের সারাজীবন বলেও শেষ হবেনা। আখ্যান, উপাখ্যান, গল্প বা কাহিনী বলতে কোনও একটি ঘটনা বা ধারাবাহিক সম্পর্কযুক্ত একাধিক ঘটনার লিখিত বা কথিত বর্ণনাকে বোঝায়। এটি গদ্যসাহিত্যের একটি সমৃদ্ধ শাখা। আখ্যান বা গল্প নানা ধরনের হতে পারে, যেমন: ছোটগল্প, বড়গল্প, রূপকথার গল্প, ভৌতিক গল্প,গোয়েন্দা গল্পঃত্যাদি।গল্প-Story কার না পড়তে ভালো লাগে। গল্প পড়া ও এক ধরনের নেশা। আর গল্প তো গল্পই হয়, সম্পূর্ন কাল্পনিক-চরিত্র,স্থান,কাল ,পাত্র ই হয়। তবে কিছু কিছু গল্প বাস্তবকে খুব গভীরভাবে স্পর্শ করে যায়।গল্পের সাথে কোন ব্যাক্তি, সম্প্রদায়ের সাথে মিল থাকে না বা কোন ব্যাক্তি, সম্প্রদায়ের উদ্দেশ্য করেও গল্প লেখা হয় না। যদি কোনও কারণ বশত ব্যাক্তি, সম্প্রদায়ের সাদৃশ্য বা মিল খুঁজে পান, সেটা একেবারে কাকতালীয়। তাছাড়াও যদি কোন ব্যাক্তি, সম্প্রদায় আঘাত পেয়ে থাকেন,সেটা সম্পূর্ন লেখকের অনিচ্ছাকৃ।বাংলা সাহিত্যে গল্পের ভূমিকা বেশ গুরুত্বপূর্ণ। সাহিত্যরূপ হিসেবে ছোট গল্পের উদ্ভব ঊনবিংশ শতাব্দীর ইউরোপে। ঊনবিংশ শতাব্দীতেই বাংলা ছোট গল্পের উদ্ভব ঘটে রবীন্দ্রনাথ ঠাকুর বাংলা ছোটগল্পের প্রথম ও প্রধান শিল্পী হলেও তাঁর পূর্বে পূর্ণচন্দ্র চট্টোপাধ্যায়, সঞ্জীবচন্দ্র চট্টোপাধ্যায়, স্বর্ণকুমারী দেবী, নগেন্দ্রনাথ গুপ্ত- - প্রমুখ লেখক গল্পরচনায় পটভূমি প্রস্তুত করেছিলেন। ঈশ্বরচন্দ্র বিদ্যাসাগরের 'বেতাল পঞ্চবিংশতি' (১৮৪৭) নামক অনুবাদ গ্রন্থটির ঘটনা উপস্থাপনায় গল্পরসের পরিচয় পাওয়া যায়। Dan McAdams (২০০৪)। "Redemptive Self: Narrative Identity in America Today"। The Self and Memory। 1 (3): 95–116। ডিওআই:10.1093/acprof:oso/9780195176933.001.0001।  আখ্যান, উপাখ্যান - narrative গল্প - story কাহিনী (বিকল্প বানানে কাহিনি) - tale
ভারবি

ভারবি হলেন খ্রিস্টীয় ষষ্ঠ শতাব্দীর একজন বিখ্যাত সংস্কৃত কবি। তিনি কিরাতার্জ্জুনীয় নামক মহাকাব্য রচনার জন্য বিখ্যাত। আঠারোটি সর্গে বিভক্ত এই কাব্য মহাভারতের একটি পর্বাধ্যায় অবলম্বনে রচিত। সম্ভবত ভারবি দক্ষিণ ভারতের কবি ছিলেন। মনে করা হয়, তার রচনাকাল পশ্চিম গঙ্গ রাজবংশের রাজা দুর্বিনীত ও পল্লব রাজবংশের রাজা সিংহবিষ্ণুর শাসনকালের সমসাময়িক ছিল। তার রচনার বৈশিষ্ট্য ছিল জটিল আঙ্গিক ও লঘু অভিপ্রকাশ। সম্ভবত অষ্টম শতকের কবি মাঘ তার রচনা দ্বারা অনুপ্রাণিত হয়েছিলেন। কীরাতার্জ্জুন।  কিরাতার্জ্জুনীয়ম্।  মহাভারত।  এনসাইক্লোপিডিয়া ব্রিটানিকা
হ্যাপি হার্ডি অ্যান্ড হীর

হ্যাপি হার্ডি অ্যান্ড হীর ২০২০ সালে মুক্তিপ্রাপ্ত ভারতীয় হিন্দি ভাষার একটি চলচ্চিত্র, যেটি পরিচালনা করেছেন রাকা। এই চলচ্চিত্রে হিমেশ রেশামিয়ার পাশাপাশি সোনিয়া মান অভিনয় করেছেন। হিমেশ রেশামিয়া – হরপ্রীত সিং লাম্বা ওরফে হ্যাপি / হর্ষবর্ধন ভাট ওরফে হার্ডি সোনিয়া মান – হীর নরেশ সুরি – হীরের বাবা মনমিত সিং – হ্যাপির মামা দীপ মন্দীপ – হ্যাপির মামি অশ্বিন ধর – হার্ডির ব্যবসায়িক অংশীদার সেজল শাহ – হার্ডির মা তৃপ্তি খামকার – লাতস ডেভিড শ – চার্লস রাকা – শাম্প কারিশমা সংঘভী – অমৃতা মানসী শর্মা – ববি জেসন ডি'সুজা – নজর আব্দুল্লা – "Himesh Reshammiya's musical drama postponed, to now release on 31 January, 2020"। First Post। ৬ ডিসেম্বর ২০১৯।  "Happy Hardy And Heer"। বলিউড হাঙ্গামা। সংগ্রহের তারিখ ৩ ফেব্রুয়ারি ২০২০।  "Himesh Reshammiya starts shooting for Jatt Butt Juliet in Scotland"। Mumbai Mirror। ২০১৯-০৪-১৯।  "Finally, Sonia Mann's Bollywood Project Goes On Floor, Shoot Starts In Scotland!"। Ghaint Punjab। ২০১৯-০৪-১৯ তারিখে মূল থেকে আর্কাইভ করা। সংগ্রহের তারিখ ২০১৯-০৬-০৯।  ইন্টারনেট মুভি ডেটাবেজে হ্যাপি হার্ডি অ্যান্ড হীর (ইংরেজি) বলিউড হাঙ্গামায় হ্যাপি হার্ডি অ্যান্ড হীর টেমপ্লেট:হিমেশ রেশামিয়া
মাঘ (কবি)

মাঘ (শ্রীমালা, গুজরাত; খ্রিস্টীয় অষ্টম শতাব্দী) ছিলেন একজন বিশিষ্ট সংস্কৃত কবি। গুজরাতের তৎকালীন রাজধানী শ্রীমালায় (বর্তমানে রাজস্থান রাজ্যের অন্তর্গত) রাজা বর্মলতার সভাকবি ছিলেন মাঘ। তার পিতার নাম ছিল দত্তক; পিতামহ ছিলেন সুপ্রভ দেব। মহাভারতের কাহিনি অবলম্বনে ২০টি সর্গে মাঘ শিশুপালবধ নামে একটি মহাকাব্য রচনা করেন। এই কাব্যের উপজীব্য ছিল সুদর্শন চক্র দ্বারা কৃষ্ণ কর্তৃক অসাধু রাজা শিশুপালের মস্তকছিন্নকরণ। মাঘের পিতামহ ছিলেন এক মঘ ব্রাহ্মণ। সেই কারণে মাঘ ছিলেন বর্তমানে শকদ্বীপী ব্রাহ্মণ নামে পরিচিত ইন্দো-ইরানীয় ব্রাহ্মণ সম্প্রদায়ের মানুষ। সংস্কৃত ভাষায় একটি জনপ্রিয় শ্লোক অনুযায়ী: उपमा कालिदासस्य भारवेरर्थगौरवं| दन्डिन: पदलालित्यं माघे सन्ति त्रयो गुणः|| (উপমা কালিদাসস্য ভারবেরর্থগৌরবং। দণ্ডিনঃ পদলালিত্যং মাঘে সন্তি ত্রয়ো গুণঃ।।) অর্থাৎ, কালিদাস তার উপমার জন্য প্রসিদ্ধ, ভারবি প্রসিদ্ধ তার অন্তর্দৃষ্টির জন্য, দণ্ডির প্রসিদ্ধি পদলালিত্যের জন্য; কিন্তু মাঘ এই তিন গুণের আকর। মহাভারত মহাকাব্য সাহিত্য কবিতা Bhattacharji Sukumari, History of Classical Sanskrit Literature, Sangam Books, London, 1993, আইএসবিএন ০-৮৬৩১১-২৪২-০, p.148.
তিস্তামুখঘাট রেলওয়ে স্টেশন

তিস্তামুখঘাট রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। তিস্তামুখঘাট রেলওয়ে স্টেশন অব্যবহৃত অবস্থায় আছে। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে তিস্তামুখ পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। নাব্যতা সংকটের কারণে এই ঘাটটি বন্ধ করে ফুলছড়ি ঘাটে নেওয়া হয়। আবারো নাব্যতা সংকট হলে ফুলছড়ি ঘাটটি ফুলছড়ি উপজেলার বালাসিঘাটে পর্যন্ত নেওয়া হয়। তিস্তামুখঘাট রেলওয়ে স্টেশনে বর্তমানে কোন ট্রেন পরিষেবা নাই। চিলাহাটি-পার্বতীপুর-সান্তাহার-দর্শনা লাইন web@somoynews.tv। "বোনারপাড়া রেলস্টেশনের আড়াইশ' কোয়ার্টারই পরিত্যক্ত"। somoynews.tv। সংগ্রহের তারিখ ২০২০-০২-০৩।  Diganta, Probashir (২০১৯-১১-১৪)। "১৯৩৮ সাল, যখন ফেরীতে পার হতো ট্রেন"। প্রবাসীর দিগন্ত। সংগ্রহের তারিখ ২০২০-০২-০৩।
মাইকেল ভিরলোগেক্স

ড. মাইকেল ভিরলোগেক্স, একজন ফ্রেঞ্চ অবকাঠামো প্রকৌশলী এবং সেতু বিশেষজ্ঞ "List of Fellows"। ৮ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।
লালমনি কমিউটার

লালমনি কমিউটার (ট্রেন নং ৬৩−৬৪) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি লালমনিরহাটের লালমনিরহাট রেলওয়ে স্টেশন থেকে দিনাজপুরের পার্বতীপুর জংশন রেলওয়ে স্টেশন পর্যন্ত চলাচল করে। যাত্রাপথে ট্রেনটি রংপুর জেলাকে সংযুক্ত করেছে। লালমনিরহাট−পার্বতীপুর রুটে এই ট্রেনের পাশাপাশি পার্বতীপুর কমিউটার, রংপুর কমিউটার এবং ৪৬১−৪৬২ লোকাল চলাচল করে। ট্রেনটি লালমনিরহাট রেল বিভাগের আওতাধীন। ট্রেনটি করোনাভাইরাসের মহামারীর কারণে বন্ধ রয়েছে। এটি বুড়িমারী কমিউটারের সাথে রেক শেয়ার করে চলে। ৬৪ ডাউন লালমনি কমিউটার লালমনিরহাট পৌঁছলে তা ৬৫−৬৬ বুড়িমারী কমিউটার হয়ে লালমনিরহাট−বুড়িমারী−লালমনিরহাট রুটে চলাচল করে। পরে তা লালমনিরহাট পৌঁছলে আবার ৬৩ আপ লালমনি কমিউটার হয়ে পার্বতীপুর পর্যন্ত চলাচল করে। মহেন্দ্রনগর রেলওয়ে স্টেশন তিস্তা জংশন রেলওয়ে স্টেশন কাউনিয়া রেলওয়ে স্টেশন মীরবাগ রেলওয়ে স্টেশন রংপুর রেলওয়ে স্টেশন শ্যামপুর রেলওয়ে স্টেশন আওলিয়াগঞ্জ রেলওয়ে স্টেশন বদরগঞ্জ রেলওয়ে স্টেশন খোলাহাটি রেলওয়ে স্টেশন BangladeshTimes। "রংপুর রেলওয়ে স্টেশনের বিভিন্ন ট্রেনের সময়সূচি"। bangladeshtimes.com। সংগ্রহের তারিখ ২০২০-০২-০৩।
নরম্যান ফোস্টার

নরম্যান রবার্ট ফোস্টার ,ব্যারন ফোস্টার অফ টেম্‌স ব্যাংক হলেন একজন ইংরেজ স্থপতি যার কোম্পানী ফোস্টার & পার্টনারস, যা আন্তর্জাতিক নকশা চর্চা বজায় রাখে।তিনি নরম্যান ফোস্টার ফাইন্ডেশনের সভাপতি। "List of Fellows"। ৮ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।
আবদুল মান্নান সিদ্দিকী

মেজর জেনারেল আবদুল মান্নান সিদ্দিকী (অজানা - ২ মে ২০০০) একজন বাংলাদেশি সামরিক কর্মকর্তা ও মন্ত্রী ছিলেন। হুসেইন মুহাম্মদ এরশাদের মন্ত্রিসভায় তিনি গৃহায়ন ও গণপূর্ত, খাদ্য এবং স্বরাষ্ট্রমন্ত্রীর দায়িত্ব পালন করেন। আবদুল মান্নান পাকিস্তান সেনাবাহিনীতে যোগদানের মাধ্যমে কর্মজীবন শুরু করেন। ১৯৭১ সালে বাংলাদেশ স্বাধীনতা লাভের পর তিনি বাংলাদেশে সেনাবাহিনীতে যোগদান করেন। বাংলাদেশ সেনাবাহিনীতে কর্মরত থাকা অবস্থায় তিনি মাস্টার জেনারেল অব দ্য অর্ডন্যান্স এবং কোয়াটার মাস্টার জেনারেলের দায়িত্ব পালন করেন। হুসেইন মুহাম্মদ এরশাদ সামরিক শাসন জারি করার পর তিনি ১৯৮২ সালের ১০ মে থেকে ১৯৮৩ সালের ১১ ডিসেম্বর পর্যন্ত গৃহায়ন ও গণপূর্ত মন্ত্রণালয়ের উপদেষ্টা হিসেবে দায়িত্ব পালন করেন। উপদেষ্টা থাকাবস্থায় ১৯৮৩ সালের ১৯ জুলাই তাকে বাংলাদেশের স্বরাষ্ট্রমন্ত্রীর দায়িত্ব দেওয়া হয়। ১৯৮৬ সালের ১৭ ফেব্রুয়ারি পর্যন্ত তিনি স্বরাষ্ট্রমন্ত্রী ছিলেন। ১৯৮৬ সালের ২৪ মার্চ থেকে ২৫ মে পর্যন্ত বাংলাদেশের খাদ্যমন্ত্রী ছিলেন। সেনাবাহিনী থেকে অবসর গ্রহণের পর তিনি ফিনিক্স ইন্স্যুরেন্স নামে একটি বীম কোম্পানি প্রতিষ্ঠা করেন। ২০০০ সালের ২ মে তিনি মৃত্যুবরণ করেন। "সাবেক মন্ত্রীদের নামের তালিকা"। গৃহায়ন ও গণপূর্ত মন্ত্রণালয়। সংগ্রহের তারিখ ৩ ফেব্রুয়ারি ২০২০।  "প্রাক্তন মন্ত্রীদের তালিকা"। খাদ্য মন্ত্রণালয়। সংগ্রহের তারিখ ৩ ফেব্রুয়ারি ২০২০।  "Maj Gen (retd) Abdul Mannan Siddique's death anniv tomorrow"। নিউ এজ (ইংরেজি ভাষায়)। সংগ্রহের তারিখ ৩ ফেব্রুয়ারি ২০২০।
সিলেট গ্যাস ফিল্ডস লিমিটেড

সিলেট গ্যাস ফিল্ডস লিমিটেড হচ্ছে বাংলাদেশ সরকারের নিয়ন্ত্রণাধীন একটি গ্যাস কোম্পানি। এটি পেট্রোবাংলার অধীনে রয়েছে এবং এর সদরদপ্তর সিলেট জেলার, হরিপুরে অবস্থিত। সিলেট গ্যাস ফিল্ডস লিমিটেডের ইতিহাস ১৯৫৫ সালে পাকিস্তান পেট্রোলিয়াম কর্তৃক সিলেট জেলার হরিপুরে গ্যাস ক্ষেত্র অবিস্কারের সাথে শুরু হয়। ১৯৬০ সালে সিলেট গ্যাস ক্ষেত্র ছাতক সিমেন্ট কারখানার গ্যাস সরবরাহের জন্য উৎপাদন শুরু করে। ৮ মে ১৯৮২ সালে কোম্পানি আইন ১৯১৩-এর আওতায় "সিলেট গ্যাস ফিল্ডস লিমিটেড" কোম্পানি হিসেবে নিবন্ধিত হয় ও যাত্রা শুরু করে। ১৯৮৬ সালের ২৩ ডিসেম্বর, কোম্পানিটি হরিপুরের ৭ নং কূপে বাংলাদেশের প্রথম তেল ক্ষেত্রটি আবিষ্কার করে। কোম্পানিটি সিলেট বিভাগের ৫ টি গ্যাসক্ষেত্রের জন্য দায়িত্বপ্রাপ্ত। ১ আগস্ট ২০০৯ সালে, কোম্পানিটি একটি কনডেনসেট প্লান্ট চালু করে। কোম্পানিটি আগস্ট ২০১৭ সালে এর কনডেনসেট প্ল্যান্টটি আরও বিকাশের জন্য ইন্দোনেশিয়ার পিটি ইস্তানা করং লাউট এবং এনার্জিপ্যাক পাওয়ার জেনারেশন লিমিটেডের সাথে একটি চুক্তি স্বাক্ষর করে। ১১ এপ্রিল ২০১৯ সালে, কোম্পানির ব্যবস্থাপনা পরিচালক মোঃ লুৎফর রহমান সিলেটে তার সরকারী বাসভবনে আত্মহত্যা করেন। "সিলেট গ্যাস ফিল্ডস লিমিটেড-এর পথ-পরিক্রমার ৩৫তম বর্ষে পদার্পনে কোম্পানি পরিচালনা পর্ষদের শুভকামনা"। mpemr.gov.bd। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০২০।  "সিলেট গ্যাস ফিল্ডস লিমিটেড"। sgfl (ইংরেজি ভাষায়)। সংগ্রহের তারিখ ২৭ জুন ২০১৯।  "সিলেট গ্যাস ফিল্ডের এমডির ঝুলন্ত লাশ"। যুগান্তর। ১১ এপ্রিল ২০১৯। সংগ্রহের তারিখ ১৬ ফেব্রুয়ারি ২০২০।
রুহুল আলম চৌধুরী

মেজর জেনারেল রুহুল আলম চৌধুরী (জন্ম ২৪ আগস্ট ১৯৪৭ - মৃত্যু ২০ মার্চ ২০২১) একজন অবসারপ্রাপ্ত বাংলাদেশি সামরিক কর্মকর্তা যিনি বাংলাদেশ জাতীয়তাবাদী দলের (বিএনপি) ভাইস-চেয়ারম্যান হিসেবে দায়িত্ব পালন করেন। তিনি ২০০৬ সালে ইয়াজউদ্দিন আহম্মেদ নেতৃত্বাধীন তত্ত্বাবধায়ক সরকারের উপদেষ্টা হিসেবে যোগাযোগ, খাদ্য, জ্বালানি ও খনিজ সম্পদ বিভাগ এবং পার্বত্য চট্টগ্রাম বিষয়ক মন্ত্রণালয়ের দায়িত্বে ছিলেন। রুহুল আলম ১৯৪৭ সালের ২৪ আগস্ট কক্সবাজার জেলার পেকুয়া উপজেলার মগনামা গ্রামের জমিদার পরিবারে জন্মগ্রহণ করেন। রুহুল আলম ১৯৬৬ সালে পাকিস্তান সামরিক একাডেমি থেকে প্রশিক্ষণ শেষে আর্মাড কোরে যোগদান করেন। বাংলাদেশ স্বাধীনতা লাভের পর ১৯৭২ সালে বাংলাদেশ সেনাবাহিনীতে যোগদান করেন। তিনি বাংলাদেশ সেনাবাহিনীর আর্মাড কোরের অন্যতম প্রতিষ্ঠাতা ও এ কারের প্রথম পরিচালক। এছাড়া তিনি কর্মরত থাকা অবস্থায় মাস্টার জেনারেল অব দ্য অর্ডন্যান্স ছিলেন। এরপূর্বে তিনি বিভিন্ন সময় ২৪তম পদাতিক ডিভিশনের জেনারেল স্টাফ অফিসার (অপারেশন্স), প্রতিরক্ষা গোয়েন্দা মহাপরিদপ্তর, বিডিআর, মায়ানমারে বাংলাদেশ দূতাবাসের সামরিক উপদেষ্টা, সশস্ত্র বাহিনী বিভাগ এবং রাষ্ট্রপতির সামরিক সচিব হিসেবে কর্মরত ছিলেন। ১৯৯৮ সালে তিনি বাংলাদেশ সেনাবাহিনী থেকে অবসর গ্রহণ করেন। ২০০৬ সালে ইয়াজউদ্দিন আহম্মেদ নেতৃত্বাধীন তত্ত্বাবধায়ক সরকার গঠিত হলে তিনি উপদেষ্টা হিসেবে নিয়োগ পান এবং কয়েকটি মন্ত্রণালয়ের প্রধান হিসেবে ১১ জানুয়ারি ২০০৭ পর্যন্ত দায়িত্ব পালন করেন। ২০০৯ থেকে ২০১৬ সাল পর্যন্ত তিনি বিএনপির চেয়ারপার্সন খালেদা জিয়ার উপদেষ্টা হিসেবে দায়িত্ব পালন করেন। ২০১৬ সালে জাতীয় কার্যনির্বাহী কমিটিতে তিনি দলের ভাইস-চেয়ারম্যান হন। "নেতা-কর্মীদের মধ্যে চাঙাভাব"। প্রথম আলো। সংগ্রহের তারিখ ৩ ফেব্রুয়ারি ২০২০।  "ওয়াকিলকে চায় স্থানীয় আ. লীগ বিএনপির রুহুল আলম প্রস্তুত"। কালের কণ্ঠ। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।  "Ruhul Alam Chowdhury appointed Khaleda's advisor"। bdnews24.com। সংগ্রহের তারিখ ৩ ফেব্রুয়ারি ২০২০।  "পূর্ববর্তী মন্ত্রী"। খাদ্য মন্ত্রণালয়। সংগ্রহের তারিখ ২৬ জানুয়ারি ২০২০।  "উপদেষ্টা কাউন্সিল ২০০৯-২০১৬"। বিএনপি। সংগ্রহের তারিখ ৩ ফেব্রুয়ারি ২০২০।  "জাতীয় কার্যনির্বাহী কমিটি ২০১৬"। বিএনপি। সংগ্রহের তারিখ ৩ ফেব্রুয়ারি ২০২০।
আত্মহত্যার হার অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা

ভারতে আত্মহত্যা একটি জাতীয় সামাজিক সমস্যা। ২০১৫ সালে ভারতে আত্মহত্যা করে ১,৩৩,৬২৩ জন। ২০১৪ সালে ১১,১১,৬৬৬ জন আত্মহত্যা করে, যা ২০১৫ সালে ১.৪% বৃদ্ধি পেয়েছে। এটি ২০১৫ সালের হিসাবে আত্মহত্যার হার অনুসারে ভারতের রাজ্য ও কেন্দ্রশাসিত অঞ্চলগুলির একটি তালিকা। হারটি এক লক্ষ (১,০০,০০০) জন লোকের আত্মহত্যার সংখ্যা হিসাবে গণনা করা হয়। এই তালিকাটি ভারত সরকারের জাতীয় অপরাধ রেকর্ড ব্যুরো (এনসিআরবি) দ্বারা প্রকাশিত ২০১৫ সালে আত্মঘাতী মৃত্যুর প্রতিবেদন থেকে সংকলিত হয়েছে "Suicidal Deaths in India, 2015" (পিডিএফ)। এনসিআরবি, ভারত সরকার। ২০১৫। পৃষ্ঠা ১৫। মার্চ ২৮, ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ এপ্রিল ২১, ২০১৮।  "Chapter 2, Suicides in India" (পিডিএফ)। ভারত সরকার। জাতীয় অপরাধ রেকর্ড ব্যুরো। ২০১৫। পৃষ্ঠা ১৫। ২০১৮-০৩-২৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ এপ্রিল ২০১৭।
ফ্লাইট আনলিমিটেড

ফ্লাইট আনলিমিটেড হলো ১৯৫৫ সালের এ্যারোব্যাটিক ফ্লাইট সিমুলেটর ভিডিও গেম যা লুকিং গ্লাস টেকনোলজিস দ্বারা বিকাশিত এবং প্রকাশিত। এটি খেলোয়াড়দেরকে বাস্তব-জগতের বিমানের পুনরুৎপাদন করতে এবং এ্যারোব্যাটিক কসরত চালানোর অনুমতি দেয় । তারা অবাধে উড়তে পারে, টাইমারটির বিরুদ্ধে ভাসমান রিংয়ের মাধ্যমে দৌড়তে পারে বা ভার্চুয়াল ফ্লাইট প্রশিক্ষকের কাছ থেকে শিক্ষা নিতে পারে। ফ্লাইট আনলিমিটেড লুকিং গ্লাস টেকনোলজিস দ্বারা প্রকাশিত প্রথম স্ব-প্রকাশিত গেম ছিল। এটি ভিডিও গেম প্রকাশক হিসাবে সংস্থা প্রতিষ্ঠা এবং মাইক্রোসফ্ট ফ্লাইট সিমুলেটারের মতো ফ্লাইট সিমুলেটর ফ্র্যাঞ্চাইজিগুলির সাথে প্রতিযোগিতা করার উদ্দেশ্যে ছিল। কণা পদার্থবিজ্ঞানী এবং অপেশাদার পাইলট, প্রকল্প নেতা সিয়ামাস ব্ল্যাকলি 1992 সালে গেমটি কল্পনা করেছিলেন। তিনি অনুভব করেছিলেন যে অন্যান্য ফ্লাইট সিমুলেটরগুলি সত্যিকারের ফ্লাইটের অভিজ্ঞতা জানাতে ব্যর্থ হয়েছে এবং তিনি রিয়েল-টাইম কম্পিউটেশনাল ফ্লুইড ডায়নামিক্সের ভিত্তিতে ফ্লাইট আনলিমিটেডের জন্য একটি সিমুলেটেড বায়ুমণ্ডল কোড করে প্রতিক্রিয়া ব্যক্ত করেছিলেন। এ্যারোব্যাটিক পাইলট মাইকেল গলিয়ান খেলাটিকে সমর্থন করেছিলেন এবং দলটিকে এটি জীবনের আরও সত্যায়িত করতে সহায়তা করেছিলেন। ফ্লাইট আনলিমিটেড সমালোচকদের কাছ থেকে ইতিবাচক পর্যালোচনা পেয়েছিল এবং এটি একটি বাণিজ্যিক সাফল্য ছিল; এর বিক্রয় 2002 সালে 780,000 কপি ছাড়িয়েছে। পর্যালোচকরা এর বাস্তবতা, বিমানের নির্দেশনা, গ্রাফিক্স এবং বিমানের অনুভূতির প্রশংসা করেছেন, তবে কেউ কেউ এর উচ্চ সিস্টেমের প্রয়োজনীয়তার সমালোচনা করেছেন। গেমটির পরে দুটি সিক্যুয়াল ছিল: ফ্লাইট আনলিমিটেড II (1997) এবং ফ্লাইট আনলিমিটেড তৃতীয় (1999)। একটি যুদ্ধ-ভিত্তিক উত্তরসূরি, ফ্লাইট কমব্যাট 2002 সালে জেনের অ্যাটাক স্কোয়াড্রন হিসাবে একাধিক বিপর্যয়ের পরে মুক্তি পেয়েছিল। শীঘ্রই ফ্লাইট আনলিমিটেড ' সমাপ্তির পরে, Blackley লুকিং গ্লাস থেকে বহিস্কার করা হয়। তিনি জুরাসিক পার্ক ডিজাইন করতে গিয়েছিলেন : ড্রিম ওয়ার্কস ইন্টারেক্টিভের টিগ্রাসার্স এবং পরে মাইক্রোসফ্টে এক্সবক্স প্রকল্পের নেতৃত্ব দেন। "Looking Glass Technologies Ships Flight Unlimited Worldwide"। PR Newswire। জুন ৭, ১৯৯৫।
রোদ চশমা

রোদ চশমা (ইংরেজি: Sun glass) একধরণের চশমা যাতে মূলতঃ লেন্স ব্যবহৃত হয় না এবং যার কাজ উজ্জ্বল আলোর অস্বস্তি থেকে চোখকে বাঁচিয়ে রাখা। রোদ চশমায় সাধারণতঃ লেন্সের আকারে রঙীন কাচ ব্যবহৃত হয়। উন্নত মানের রোদ চশমা সূর্যালোকের অতিবেগুনী রশ্মিকে (UV) প্রতিরোধ করে। বিভিন্ন ধরনের বৈশিষ্ট্যযুক্ত লেন্সের চশমা যেমন রঙিন, পোলারাইজড বা গাঢ় বর্ণযুক্ত বিদ্যমান থাকায় এগুলি কখনও কখনও দৃষ্টি সহায়ক হিসাবেও কাজ করতে পারে । বিংশ শতাব্দীর গোড়ার দিকে, এগুলি সূর্য চিটার (চিটারর হচ্ছে চশমার তৎকালীন আমেরিকান অপবাদ) হিসাবেও পরিচিত ছিল। আমেরিকান ওপ্টোমেট্রিক এসোসিয়েশন সেসব সানগ্লাস বা রোদ চশমা পড়ার পরামর্শ দেয় যেগুলো সূর্যালোকে থাকা অবস্থায় সূর্যের অতিবেগুনী বিকিরণকে (UV) বাধা দেয়। এই UV এবং নীল আলো থেকে চোখ রক্ষা না করলে বিভিন্ন সমস্যার কারণ হতে পারে এবং গুরুতর চোখের সমস্যা দেখা দিতে পারে। ল্যাসিকের মতো কিছু শল্য চিকিৎসার প্রক্রিয়ার পরে অবিলম্বে এটির ব্যবহার বাধ্যতামূলক এবং ল্যাসিকের পরে বাড়ি থেকে বের হওয়ার সময় এবং কোনও টিভি স্ক্রিন বা কম্পিউটার মনিটরের সামনে বা ধুলাবালিযুক্ত অঞ্চলে নির্দিষ্ট সময়ের জন্য এটি ব্যবহারের সুপারিশ করা হয়। লক্ষ্য করতে হবে যে, যেসব কালো চশমা ইউভি বিকিরণকে অবরুদ্ধ করে না সেগুলো চোখের সুরক্ষা তো করেই না বরং চোখের পক্ষে আরও ক্ষতিকারক হতে পারে, কারণ এগুলো চোখের তারারন্ধ্রকে বড় করে এবং চোখে আরও বেশি ইউভি রশ্মিকে প্রবেশ করায়। ১৯৪০ এর দশক থেকে, বিশেষত সৈকতে সানগ্লাসগুলি জনপ্রিয় ফ্যাশন আনুষঙ্গিক হিসাবে পরিধান করা হয়ে থাকে। American Optometric Association, "UV Protection – Sunglasses Shopping Guide ওয়েব্যাক মেশিনে আর্কাইভকৃত ২৮ জুলাই ২০১৬ তারিখে". Accessed August 27, 2015. Partridge, Eric (২০০৬)। The New Partridge Dictionary of Slang and Unconventional English। Tom Dalzell, Terry Victor। Routledge। পৃষ্ঠা 377।
বাটি

বাটি হচ্ছে এক ধরনের গোলাকার থালা বা ধারক যেগুলো সাধারণত খাদ্য প্রস্তুত এবং পরিবেশন করার কাজে ব্যবহার করা হয়। একটি বাটির অভ্যন্তরভাগ গঠনমূলকভাবে একটি গোলাকার ক্যাপের মতো আকারযুক্ত , প্রান্ত এবং নিচের দিকটা একটি বিরামবিহীন বক্ররেখা গঠন করে। বাটিগুলো সাধারণত তরল এবং নরম খাবার ধরে রাখার জন্য বিশেষভাবে উপযোগী করে তৈরী, কারণ মহাকর্ষের বলের প্রভাবে বাটিতে থাকা বস্তু প্রাকৃতিকভাবে এক জায়গায় কেন্দ্রীভূত হয়। একটি বাটির বাইরের অংশটি প্রায়শই গোলাকার তবে আয়তক্ষেত্র সহ যে কোনো আকারের হতে পারে। বাটিগুলির আকার ছোট ছোট বাটি থেকে বড় বাটিগুলিতে একসাথে পরিবেশন করতে ব্যবহৃত হয়, যেমন পাঞ্চ বাটি বা সালাদ বাটি, যা প্রায়শই খাবারের একাধিক অংশ ধরে রাখতে বা সংরক্ষণ করতে ব্যবহৃত হয়। বাটি, কাপ এবং প্লেটের মধ্যে কিছুটা সাদৃশ্য রয়েছে । খুব ছোট ছোট বাটি, যেমন চায়ের বাটি , প্রায়শই কাপ বলা হয়, বিশেষত গভীর কূপযুক্ত প্লেটগুলিকে প্রায়শই বাটি বলা হয়। দক্ষিণ এশিয়ার সংস্কৃতিতে বাটি এখনও খাদ্য পরিবেশন ও খাওয়ার আদর্শ পানপাত্র। ঐতিহাসিকভাবে ছোট গুলোতে চা এবং অ্যালকোহলযুক্ত পানীয় উভয়ই পরিবেশন করতে ব্যবহৃত হত। খাবারের প্রধান প্রতিদ্বন্দ্বী হ'ল ফ্ল্যাটার প্লেট , যা পশ্চিমা সংস্কৃতি এবং অন্যান্য অনেক সংস্কৃতিতে প্রাধান্য পায় , যেমন পানীয়ের জন্য বিভিন্ন রূপের কাপ রয়েছে। আধুনিক বাটি সিরামিক , ধাতু , কাঠ , প্লাস্টিক এবং অন্যান্য উপকরণ দিয়ে তৈরি করা যেতে পারে । বাটি হাজার হাজার বছর ধরে তৈরি করা হয়। প্রথম উদ্ধৃত বাটিটি ছিল ১৭৩২ সালের। চীন , প্রাচীন গ্রীস, ক্রিট এবং কিছু স্থানীয় আমেরিকান সংস্কৃতিতে খুব প্রথম দিকের বাটি পাওয়া গেছে। Ancient Egyptian bowl; 200–150 BC; faience; 4.8 × 16.9 cm (1.9 × 6.7 in); Metropolitan Museum of Art (New York City) Nasca bowl; circa 100 BC; earthenware with colored slips; diameter: 12.8 x 17.7 cm; overall: 13 cm; from Peru; Cleveland Museum of Art (Cleveland, Ohio, USA) Roman ribbed bowl; 1st century AD; glass; diameter: 6.5 cm; Cleveland Museum of Art Mogollon bowl with a pronghorn antelope and geometric designs; 1000-1150; earthenware; diameter: 31.2 cm, overall: 12.5 x 32 cm; Cleveland Museum of Art Korean bowl with a lotus petal design in relief; 1100 (Goryeo period); porcelain celadon ware; Cleveland Museum of Art Chinese bowl; 1723-1735 (Qing Dynasty); porcelain with doucai decoration; diameter: 11.8 cm, overall: 6.4 cm; from the Jiangxi province (China); Cleveland Museum of Art French Neoclassical bowl (jatte à anses relevées or jatte écuelle); 1787-1788; hard-paste porcelain; overall: 7.6 x 25.4 x 19.1 cm; Metropolitan Museum of Art Bowl, part of an English dessert service; circa 1800; porcelain; diameter: 22.8 cm, overall: 5 cm; Cleveland Museum of Art
ভবানীপুর ইউনিয়ন, ফুলবাড়িয়া

ভবানীপুর ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার একটি ইউনিয়ন। ভবানীপুর ইউনিয়ন পরিষদ নয়টি ওর্য়াড নিয়ে গঠিত। প্রত্যেক ওর্য়াডের দায়িত্বে একজন নির্বাচিত মেম্বার বা ইউপি সদস্য রয়েছেন। সম্পূর্ণ ইউনিয়নের জনপ্রতিনিধি হিসেবে একজন নির্বাচিত চেয়ারম্যান রয়েছেন। মোট লোক সংখ্যা ২৭৭৫৪ পুরুষ ১৪৪০১ জন মহিলা ১৩৩৫৩ জন গ্রাম ভিত্তিক লোকসংখ্যা ১.কান্দানিয়া পুরুষ-৭১৪৬, মহিলা-৬৭৮৫ ২.ভবানীপুর পুরুষ-৪০২৬, মহিলা-৩৮৪৫ ৩.উরপা পুরুষ-৭২৭, মহিলা-৫৮০ ৪.জয়পুর পুরুষ-১৫২৬, মহিলা-১৩৪৮ ৫.মহেশপুর পুরুষ-৯৭৬, মহিলা-৭৯৫ ভবানীপুরের শিক্ষা ব্যাবস্থার অংশ হিসেবে ৫০ এর অধিক প্রাথমিক বিদ্যালয়,মাধ্যমিক বিদ্যালয়, এবং মাদ্রাসা রয়েছে। কান্দানিয়া বাজার সরকারি প্রাথমিক বিদ্যালয় কান্দানিয়া সরকারি প্রাথমিক বিদ্যালয় কাকড়ার চালা সরকারি প্রাথমিক বিদ্যালয় ভবানীপুর সরকারি প্রাথমিক বিদ্যালয় যমুনার পাড় সরকারি প্রাথমিক বিদ্যালয় বড়ভিটা সরকারি প্রাথমিক বিদ্যালয় জয়পুর সরকারি প্রাথমিক বিদ্যালয় ফরিদেপার সরকারি প্রাথমিক বিদ্যালয় কান্দানিয়া উচ্চ বিদ্যালয় কচুয়ার মোড় দাখিল মাদ্রাসা ভবানীপুর ফাজিল মাদ্রাসা উল্লারচালা দাখিল মাদ্রাসা ফরিদেপার উচ্চ বিদ্যালয় ভবানীপুর ইউনিয়নের স্বাস্থ্য ব্যবস্থার অংশ হিসেবে একটি সরকারি ইউনিয়ন পরিষদ স্বাস্থ্য কমপ্লেক্স এবং প্রতিটি ওর্য়াডে একটি করে কমিউনিটি ক্লিনিক রয়েছে। এছাড়া বেসরকারি ব্যাবস্থাপনায় অনেক মেডিকেল সেন্টার রয়েছে বর্তমান চেয়ারম্যান: জবান আলী সরকার আলাদীন'স পার্ক ময়মনসিংহ "ভবানীপুর ইউনিয়ন"। সংগ্রহের তারিখ ২০২০-১০-১৪। [স্থায়ীভাবে অকার্যকর সংযোগ]
ডেল্টা (দ্ব্যর্থতা নিরসন)

ডেল্টা একটি গ্রিক বর্ণ। কিন্তু, গাণিতিক চিহ্ন হিসেবে বড় হাতের ও ছোট হাতের (∂) অক্ষরদুটি এটি ভিন্নরূপ অর্থ বুঝাতে পারে। ডেল্টা - গ্রিক বর্ণমালার চতুর্থ বর্ণ। ∂ (ছোট হাতের ডেল্টা) - হচ্ছে বক্র d এর মতো একটি অক্ষর যেটি প্রধানত গাণিতিক প্রতীক হিসেবে ব্যবহার করা হয়। আংশিক ডেরিভেটিভ বোঝাতে এই চিহ্নটি বিভিন্নভাবে ব্যবহার করা যেতে পারে যেমন, ∂ z ∂ x {\displaystyle {\frac {\partial z}{\partial x}}} (পড়ুন, x এর সাথে z এর আংশিক ডেরিভেটিভ) ন্যাবলা একটি প্রতীকের নাম, এর প্রতীকটির আকৃতি হচ্ছে: ∇ {\displaystyle \nabla } এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
শম্ভু লাল চাকমা

শম্ভু লাল চাকমা ত্রিপুরা বিধানসভায় চাওমানুর প্রতিনিধিত্বকারী রাজনীতিবিদ। তিনি বিজেপি দলের হয়ে ২০১৮ সালের ত্রিপুরা বিধানসভা নির্বাচনে চাওমানু আসনে নির্বাচিত হন। "Chawmanu Assembly Election: BJP candidate Sambhu Lal Chakma has won the battle"। সংগ্রহের তারিখ ২০১৯-০৫-০৬।
কালিন্দী (রানি)

রানী কালিন্দী (? -১৮৭৩ সিই) চাকমা সার্কেলের ৪৬ তম শাসক ছিলেন। তিনি চাকমা জনগণের একমাত্র মহিলা শাসক ছিলেন। তিনি বর্তমান বাংলাদেশের পার্বত্য চট্টগ্রাম অঞ্চলের রাঙ্গামাটি-খাগড়াছড়ি মহাসড়কের নিকটবর্তী কুদুকছড়ি গ্রামে জন্মগ্রহণ করেছিলেন এবং "গুজং বুজযে" নামে পরিচিত এক সাধারণের কন্যা ছিলেন যার আক্ষরিক অর্থ চাকমা ভাষা থেকে অনুবাদ করা "বাঁকানো বৃদ্ধ"। তাকে বিয়ে করেছিলেন রাজা ধরম বক্স খান । তাঁর মৃত্যুর পরে তিনি প্রতিদ্বন্দ্বী রাণীদের সাথে সংক্ষিপ্ত ক্ষমতার লড়াইয়ের পরে রাজকীয় রানি হয়েছিলেন এবং পার্বত্য চট্টগ্রাম জেলার ব্রিটিশ সুপার ক্যাপ্টেন টমাস হারবার্ট লেভিনের সহায়তায় এস্টেট ম্যানেজার শুক্লাল দেওয়ান নামে পরিচিত ছিলেন। তিনি মায়ানমার থেকে সন্ন্যাসীদের আমন্ত্রণ জানিয়ে রাজ্যটিতে প্রাতিষ্ঠানিকভাবে থেরবাদ বৌদ্ধ ধর্মকে পৃষ্ঠপোষকতা করেছিলেন। তাঁর সময়ে রাজবাড়িটি চট্টগ্রাম জেলার রাঙ্গুনিয়ার রাজনগরে ছিল। শত শত বৌদ্ধ মন্দিরের পাশাপাশি তিনি তাঁর অ-বৌদ্ধ প্রজাদের জন্য গীর্জা, মসজিদ এবং হিন্দু মন্দিরও তৈরি করেছিলেন, যার ফলে চাকমাবিহীন জনগোষ্ঠীর কাছ থেকে চাকমা রাজের প্রতি আনুগত্য ও সমর্থন তৈরি হয়েছিল। ১৮৭৩ সালে তাঁর পদ-নাতি হরিশ চন্দ্রকে তার জায়গায় পরবর্তী চাকমা রাজা হিসাবে রেখে তিনি মারা যান। Chakma, Kabita (জুলাই ২০১১)। "The lands of Kalindi Rani"। ২৯ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।  Chatterjee, Suhas (১৯৯৪)। Making of Mizoram: Role of Laldenga। M.D. Publications Pvt. Ltd.। পৃষ্ঠা 14–। আইএসবিএন 978-81-85880-38-9।  Chatterjee, Suhas (১৯৯৪)। Making of Mizoram: Role of Laldenga। M.D. Publications Pvt. Ltd.। পৃষ্ঠা 14–। আইএসবিএন 978-81-85880-38-9।  Chatterjee, Suhas (১৯৯৪)। Making of Mizoram: Role of Laldenga। M.D. Publications Pvt. Ltd.। পৃষ্ঠা 14–। আইএসবিএন 978-81-85880-38-9।